NUSA จับมือ”บิวตี้ ออเนอร์”ตั้งบริษัทร่วมทุนพัฒนาอสังหาฯ หวังเจาะกลุ่มลูกค้าจีน
NUSA จับมือ"บิวตี้ ออเนอร์"ตั้งบริษัทร่วมทุนพัฒนาอสังหาฯ หวังเจาะกลุ่มลูกค้าจีน
18 ก.ย. 2560

บริษัท ณุศาศิริ จำกัด (มหาชน) หรือ NUSA เปิดเผยว่า บริษัท ณุศา วัน จำกัด ซึ่งเป็นบริษัทย่อยของบริษัทฯจะทำการลงนามในสัญญาร่วมทุน (Joint Venture Agreement) กับบริษัท บิวตี้ ออเนอร์ (ไทย) จำกัด โดยมีวัตถุประสงค์เพื่อจัดตั้ง บริษัท ศิริ แกรนด์ พร็อพเพอร์ตี้ จำกัด (“บริษัทร่วมทุน”) เพื่อร่วมลงทุนในธุรกิจพัฒนาอสังหาริมทรัพย์เพื่อขายพัฒนาที่ดิน และอื่นๆ ที่เกี่ยวข้องกับการพัฒนาอสังหาริมทรัพย์ ทั้งแนวราบ และแนวสูง โดย ณุศา วัน ถือหุ้น 50.7% และ บิวตี้ ออเนอร์ ถือหุ้น 49%
ในการร่วมทุนครั้งนี้ จะก่อให้เกิดประโยชน์กบบริษัทฯ ในการเพิ่มศักยภาพในการดำเนินงานในอนาคต และในการพัฒนาอสังหาริมทรัพย์ รวมทั้งโครงการต่างๆ ของบริษัทฯ ให้ประสบความสำเร็จตามแผนธุรกิจที่วางไว้ และก่อให้เกิดโอกาสในการพัฒนาอสังหาริมทรัพย์มากขึ้น เนื่องจาก บริษัท บิวตี้ ออเนอร์ (ไทย) จำกัด เป็นพันธมิตรทางธุรกิจที่มีความแข็งแกร่งด้านเงินทุน ซึ่งมีเครือข่าย
ด้านการตลาดในต่างประเทศกว้างขวาง เปิดโอกาสให้แก่บริษัทฯ ขยายฐานกลุ่มลูกค้าในต่างประเทศเพิ่มมากขึ้น โดยเฉพาะกลุ่มลูกค้าชาวจีนที่เป็นตลาดที่มีกำลังซื้อสูง